Adnoddau Abertawe Wledig/Astudiaeth Dichonoldeb o Ganolfan Ymwelwyr

Ym mis Mawrth 2017, penodwyd Planning Solutions Consulting Limited gan Ddinas a Sir Abertawe, ar ran Grŵp Gweithredu Lleol PDG Abertawe, i gynnal ymchwil ac asesiad annibynnol o ran yr angen, y galw a'r cyfleoedd i sefydlu cyfleuster pwrpasol (canolbwynt gwledig) i gefnogi'r economi wledig.

Yn gynnar iawn, roedd y ffocws cychwynnol ar ddatblygu ‘canolfan ymwelwyr’ bwrpasol i wasanaethu’r wardiau sy’n gymwys ar gyfer y PDG. Fodd bynnag, er bod gan astudiaeth cam-1 bwyslais penodol ar y sector twristiaeth, mae cylch gwaith yr astudiaeth wedi'i ymestyn i ystyried dichonoldeb sefydlu canolfan amlswyddogaethol i gefnogi datblygiad economaidd.

Cafwyd crynodeb o'r argymhellion canlynol:

* Mae angen annog buddsoddiad pellach er mwyn datblygu rhwydwaith o ‘ganolfannau’ i ymwelwyr yng nghefn gwlad Abertawe i gefnogi twf a datblygiad y sector a mynd i’r afael â’r ffactorau sy'n ymwneud â'r tymhorau prysur.
* Mae angen i’r GGLl ystyried paratoi crynodeb o’r astudiaeth ar ffurf ‘prosbectws buddsoddiadau’ i hyrwyddo cyfleoedd ar gyfer cymorth ar ffurf buddsoddiad.
* Mae cerdded a beicio wedi'u cydnabod fel grwpiau ymwelwyr pwysig ac maent yn cynnig gweithgaredd twf cryf, gyda marchnad gref ym mhenrhyn Gŵyr, er bod pryderon diogelwch ynghylch datblygu'r syniad. Mae Llwybr Arfordir Cymru Gyfan yn cael ei ystyried yn bwysig fel ffordd o ‘gysylltu’ y pyrth allweddol ar hyd yr arfordir. Mae angen mwy o ddatblygu a marchnata cynnyrch i ddatblygu'r cyfleoedd hyn yn y farchnad.
* Roedd mwyafrif y busnesau, yr ymwelwyr a’r rhanddeiliaid yn teimlo y dylai’r ffocws fod ar ddatblygu cyfleusterau a ‘chanolfannau’ presennol.

Mae angen ystyried sut y bydd y ‘canolfannau’ arfaethedig yn cyd-fynd â gwasanaethau gwybodaeth i ymwelwyr cyfredol, yn benodol y cynllun 'VIP' a’r rhaglen Llysgenhadon Gŵyr sy’n datblygu.

**Gwybodaeth am y prosiect:**

|  |  |
| --- | --- |
| Cyfanswm cost y prosciect: | £9,800 |